கேள்வி: நையோபியம் நைட்ரைடு - பயன்கள் பற்றி விளக்கவும்.
பதில்: * ஒரு மீக்கடத்தியாகப் பயன்படுவது நையோபியம் நைட்ரைடின் மிக முக்கியமான பயனாகும். அகச்சிகப்பு அலைமாலை 1-10 மைக்ரோ மீட்டர் பகுதியில் உள்ள தனி போட்டானை இதனால் உணரமுடியும். இப்பயன் வானியல் மற்றும் தொலைதொடர்புகளில் முக்கியமானதாக உள்ளது. 25 கிகாயெர்ட்சு அளவிலான மாற்றங்களை இதனால் உணரமுடியும். * ஒளியியலில் எதிரொளிப்பை எதிர்க்கும் மேற்பூச்சாக வில்லைகள் மீது பூசுவதற்கும் இதைப் பயன்படுத்துகின்றனர். * பேனசோனிக் நிறுவனம் 2015 ஆம் ஆண்டில் நையோபியம் நைட்ரைடை அடிப்படையாகக் கொண்டு ஒரு ஒளிவினையூக்கியை உருவாக்கியது. இது சுமார் 57% சூரிய ஒளியை ஈர்த்து தண்ணீர் சிதைவுறுதலை ஊக்குவித்து ஐதரசன் உற்பத்தியை அதிகரித்தது. இம்முறையில் உற்பத்தியாகும் வாயு மின்வேதியியல் எரி கலன்களில் எரிபொருளாகப் பயன்படுத்தப்படுகிறது .